CELEX: 62015TN0104
Language: sl
Date: 2015-02-25 00:00:00
Title: Zadeva T-104/15: Tožba, vložena 25. februarja 2015 – Militos Symvouleftiki/Komisija

11.5.2015   
            
            
               SL
            
            
               Uradni list Evropske unije
            
            
               C 155/32
            
         Tožba, vložena 25. februarja 2015 – Militos Symvouleftiki/Komisija
   (Zadeva T-104/15)
   (2015/C 155/38)
   Jezik postopka: angleščina
   
      Stranki
   
   
      Tožeča stranka: Militos Symvouleftiki AE (Atene, Grčija) (zastopnik: S. Pappas, odvetnik)
   
      Tožena stranka: Evropska komisija
   
      Predloga
   
   Tožeča stranka Sodišču predlaga, naj:
   
               —
            
            
               razglasi za ničen Izvedbeni sklep Komisije z dne 16. decembra 2014, s katerim je bil zavrnjen predlog tožeče stranke za nadzor zakonitosti z dne 23. oktobra 2014 in potrjen sklep Izvajalske agencije za izobraževanje, avdiovizualno področje in kulturo z dne 23. septembra 2014 o neprimernosti nagrade, izplačane družbenikom/delničarjem tožeče stranke, da bi se štela za strošek osebja v dveh projektih, ki jih je tožeča stranka uspešno izvedla, in sicer projektu „Go Green – Green Business is smart Business“ (Sporazum št. 510424-LLP-1-2010-1-GR-LEONARDO-LMP)” ter projektu „LadybizIT“ (Sporazum št. 2011-3052-518310-LLP-1-2011-1-GR-LEONARDO-LAM)”, in ugotovi, da se stroški „dodatnih“ storitev, ki so jih opravili Olga Stavropoulou, Pavlos Aravantinos in Karamanlis lahko štejejo za stroške osebja v zadevnem projektu, ali, podredno, ugotovi, da se na podlagi člena II. 14 Sporazuma o dodelitvi sredstev in Priloge III k temu sporazumu lahko le stroški „dodatnih“ storitev, ki sta jih opravila v zadevnih projektih Olga Stavropoulou in Pavlos Aravantinos, štejejo za primerne in izplačljive tožeči stranki;
            
         
               —
            
            
               Komisiji naloži, naj poleg svojih stroškov nosi tudi stroške tožeče stranke iz tega postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: očitna napaka pri presoji Komisije
               
                           —
                        
                        
                           Komisija ni upoštevala dejstva, da bi se lahko razlikovanje med „običajnimi“ in „dodatnimi“ storitvami, ki so jih opravili družbeniki/delničarji v okviru zadevnih projektov, opravilo ob upoštevanju narave teh storitev, besedila in namena določb takrat veljavnega statuta tožeče stranke ter določb sklepa skupščine družbenikov/delničarjev tožeče stranke z dne 20. decembra 2010.
                        
                     
         
               2.
            
            
               Drugi tožbeni razlog: druga očitna napaka pri presoji Komisije
               
                           —
                        
                        
                           Ugotovitev Komisije, da položaj upravnika kot tak temu preprečuje, da bi na podlagi pogodbe o zaposlitvi, za katero je značilno dejansko razmerje podrejenosti, za tožečo stranko opravljal druge storitve, je v nasprotju z ustaljeno sodno prakso Sodišča Evropske unije. Tožeča stranka je Izvajalski agenciji za izobraževanje, avdiovizualno področje in kulturo ter Komisiji vsekakor predložila dovolj dokazov o tem, da je vodja projekta dejansko imel nadzor nad upravnikom in da je ta nadzor izpolnjeval merila, določena v sodni praksi, za obstoj dejanskega razmerja podrejenosti.